CELEX: 32013R0671
Language: da
Date: 2013-07-09 00:00:00
Title: Kommissionens gennemførelsesforordning (EU) nr. 671/2013 af 9. juli 2013 om tarifering af varer i den kombinerede nomenklatur

16.7.2013   
            
            
               DA
            
            
               Den Europæiske Unions Tidende
            
            
               L 193/4
            
         KOMMISSIONENS GENNEMFØRELSESFORORDNING (EU) Nr. 671/2013
   af 9. juli 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af modtageren i et tidsrum på 60 dage i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), jf. dog de i Den Europæiske Union gældende foranstaltninger vedrørende ordninger med dobbeltkontrol og forudgående og efterfølgende tilsyn med tekstilvarer ved indførsel i Den Europæiske Union.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur i den i kolonne 2 i tabellen nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med denne forordning, kan fortsat påberåbes i et tidsrum på 60 dage i henhold til bestemmelserne i artikel 12, stk. 6, i forordning (EØF) nr. 2913/92, jf. dog de i Den Europæiske Union gældende foranstaltninger vedrørende ordninger med dobbeltkontrol og forudgående og efterfølgende tilsyn med tekstilvarer ved indførsel i Den Europæiske Union.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. juli 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare bestående af en flad klud på ca. 26 cm × 32 cm sammensat af forskellige tekstilmaterialer og udformet som en fugl.
                  Størstedelen af varen er fremstillet af et enkelt lag frottéstof, hvor kædetråden danner lange løkker på stoffets overflade, hvorpå der er en påsyet, kroneformet vinge af vævet tekstilmateriale. På den anden side er den langløkkede frotté kantet med et påsyet bånd af vævet tekstilmateriale. Et trekantet stykke vævet stof er syet på den langløkkede frotté og udgør næbbet. Øjnene er trykt på stropper, og to stykker vævet tekstilstof, som er klippet i form af fødder, er syet på frottéstoffet. Et dekorativt udklippet tekstilmateriale udgør halen.
                  Forskelligfarvede nummererede stropper, løkker og strimler af vævet tekstilmateriale er påsat frottéstoffets øverste kant.
               
               
                  6307 90 10
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 f) og 8 a) til afsnit XI, bestemmelse 2 a) til afsnit XI, bestemmelse 1) til kapitel 63 og teksten til KN-kode 6307, 6307 90 og 6307 90 10.
                  Varen er ikke i det væsentligste bestemt til, at babyer eller små børn underholder sig med den, eftersom disse ikke som sådan kan genkende varens form, nummereringen eller påsætningerne. Varen tjener nærmere som sutteklud. Varen er derfor udelukket fra tarifering under pos. 9503»andet legetøj« (se også forklarende bemærkninger til HS, pos. 9503, afsnit D), første stykke).
                  Varen skal derfor tariferes under KN-kode 6307 90 10 som »andre konfektionerede varer af trikotage«.
               
            
                  (Se billede nr. 665 A og 665 B) (1)
                  
               
               
                   
               
               
                   
               
            
         
      
                  
                     
               
               
                  
                     
               
            
                  
                     665 A
                  
               
               
                  
                     665 B
                  
               
            
         (1)  Billederne er kun vejledende.